Kamu bisa jelasin ke aku soal Masjid Wazir Khan dalam bahasa melayu?

Masjid Wazir Khan (Punjabi dan ; Masjid Wazīr Khān) merupakan masjid abad ke-17 yang terletak di bandar Lahore, ibu negara Pakistan. Masjid tersebut telah dibina semasa era pemerintahan Maharaja Shah Jahan dari Mughal sebagai sebahagian daripada struktur bangunan yang termasuk berdekatan tempat permandiaan Shahi Hammam. Pembinaan Masjid Wazir Khan bermula pada tahun 1634 dan siap pada tahun 1641.

Dianggap sebagai masjid era Mughal yang dihias paling indah, Masjid Wazir Khan terkenal dengan kerja-kerja jubin filik yang rumit yang dikenali sebagai kashi-kari, serta permukaan interior yang hampir keseluruhannya dihiasi dengan lukisan dinding rumit zaman Mughal. Masjid ini telah dibaikpulih secara besar-besaran sejak tahun 2009 di bawah Aga Khan Trust for Culture dan Kerajaan Punjab, Pakistan, dengan sumbangan dari kerajaan Jerman, Norway dan Amerika Syarikat.